**ÉMK Kari Hallgatói Szavazás**

Kedves Hallgató!

Az alábbiakban tájékoztatást adok a BME Építőmérnöki Kar (ÉMK) Hallgatói Önkormányzat (HÖK) 2023. évi Kari Hallgatói Szavazásának részleteiről, melynek során megválasztásra kerülnek a kari Szociális Bizottság tagjai.

**Kari Hallgatói Szavazás:**

Felhívom figyelmedet, hogy a BME ÉMK HÖK Kari Hallgatói Szavazást tart **2023. szeptember 14. – 2023. szeptember 26.** között a kari hallgatói képviselők személyéről.

1. **Kari Hallgatói Fórum:**

A Szavazást megelőzően a hagyományokhoz híven Kari Hallgatói Fórum kerül megrendezésre.

A Fórum időpontja: **2023. szeptember 14. (csütörtök) 17:00**

A Fórum helyszíne: **Vásárhelyi Pál Kollégium Nagyterem**

1. **Szavazási Bizottság:**

A Szavazási Bizottság elnöke: Papp Bendegúz([papp.bendeguz@emkhk.hu](mailto:papp.bendeguz@emkhk.hu))

A Bizottság további tagjai:

* Deák Ottó – az ÉMK dékánja által delegált kari oktató;
* Szatzger Martin - az EHK által delegált EHK képviselő;
* Barta Márk Endre – a KHK által felkért tag;
* Pallagi Norbert – a KHK által felkért tag.

1. **Jelentkezés menete:**

A hatályos BME HÖK Alapszabály szerint a választáson a KHÖK minden tagja választó és választható. A Szociális Bizottság tagjainak jelentkezéseit a Bizottság gyűjti össze. Amennyiben érdekel a Szociális Bizottság tevékenysége, és szívesen dolgoznál a többi hallgatóért, fontold meg indulásod!

A jelentkezések benyújtására **2022. augusztus 28. 18:00** és **2022. szeptember 13. 23:59 között** van lehetőség.

A jelentkezési lapot, mely a <https://emkhk.bme.hu/hk/tisztujitas/> honlapon érhető el, illetve egy bemutatkozást és egy igazolványképet elektronikus úton kell eljuttatni Papp Bendegúz részére, a [papp.bendeguz@emkhk.hu](mailto:papp.bendeguz@emkhk.hu) e-mail címre.

1. **A Kari Hallgatói Szavazás helyszíne és időpontjai:**

**2023. szeptember 14. – 2023. szeptember 26**-ig online formában a Neptun Egységes Tanulmányi Rendszerben.

1. **Névjegyzékbe vétel:**

Tájékoztatlak továbbá, hogy a Szavazási Bizottság felvett a választójoggal rendelkező hallgatók névjegyzékébe. A névjegyzék megtekintésére az Építőmérnöki Kar Hallgatói Képviseletének hivatalos honlapján (<https://emkhk.bme.hu/hk/tisztujitas/>) van lehetőséged **2022. szeptember 04. - 2022. szeptember 11-ig**. A hatályos BME HÖK Alapszabály szerint, az ÉMK HÖK minden tagja jogosult a Szavazáson való részvételre.

Kérlek, hogy ellenőrizd Te is, benne vagy-e a névjegyzékben, ugyanis a hatályos BME HÖK Alapszabály szerint, a névjegyzék megtekinthetőségének időtartama alatt lehet kifogást benyújtani a Szavazási Bizottság elnökéhez a névjegyzékbe vétellel kapcsolatban!

Végül tájékoztatlak arról, hogy a Fórummal és a Szavazással kapcsolatos további információkat a <https://emkhk.bme.hu/hk/tisztujitas/> oldalon találhatod meg.

Üdvözlettel,

Papp Bendegúz

Szavazási Bizottság

elnök